Joseph Dixon begynte på Maynooth College i en alder av seksten år. Han ble presteviet i 1829. Han var først juniordekan på samme college, og ble seniordekan fra 1833. I 1834 ble han utnevnt til universitetslærer i Den hellige skrift og hebraisk (dette var et kombinert professorat), og hadde denne posisjonen i atten år. I gjennomsnitt fulgte 200 studenter forelesningene hans hvert semester; blant dem var John McEvilly, som senere ble erkebiskop av Tuam.